وەڕێەوبەرایەتیەگە لە بەیاننامەیگ رەسیە ئاژانس شەفەق نیوز راگەیان، ئمڕوو خێرایی وت  تا 25کم لە ساعەتیگ بەرزەوبوود، بوودە هووکار دروسبوین خوەڵ و تووز .
دیاریکرد، ئمروو ئاسمان نیمە ئەور تا ئەور تەواویگە و لەناوچە کویەیلە بڕیگ جار پرزە واران وارێد و پلەی گەرما یەک تا سێ پلە وە بەراورد وە توومارەیل دویەکە بەرزەوبوود.
دیاریکرد، رووژ دووشەممە ئاسمان ساماڵ و لەکەئەورە و پلەی گەرما دوو تا چوار پلە وە بەراورد وە ئمڕوو داوەزێد.
وەپای بەیاننامەگە بەرزترین پلە گەرمی شارەیل وە پلەی سیلیزی لە هەرێم وەیجویرەس:
هەولێر: ٢٧ پلەى سیلیزى
سلێمانی: ٢٥ پلەى سیلیزى
دهۆک : ٢٦ پلەى سیلیزى
کەرکوک: ٣١ پلەى سیلیزى
هەڵەبجە: ٢٧ پلەى سیلیزى
حاجی ئۆمەران : ١٨ پلەى سیلیزى
زاخۆ: ٢٧ پلەى سیلیزى
سۆران: ٢٤ پلەى سیلیزى
گەرمیان: ٣٤ پلەى سیلیزى.
